Mama!
ORIGINALNA NETFLIXOVA SERIJA
Oblače!
Gdje si?
Nazovi moju mamu!
Trebam mamu!
Čime sam zaslužila takvu
šugavu majku?
Uzmi je.
Sad je tvoja.
Izgubila sam dijete.
-Izgubila sam dijete! -Dobro je.
Sve je dobro. Mama je tu.
Gdje je dijete?
Ne mogu naći dijete.
Ne.
Ne!
Skuliraj se, mala.
Dušice.
Mama je tu.
Samo se hoću probuditi.
Mila moja, budna si.
Zdravo.
Što se događa?
Možete li malo izaći?
Da.
Svaka duša zna kada treba doći na svijet.
Nije joj bilo vrijeme.
Što se zbiva?
Bila si bolesna, dušo.
Jesam li bila u bolnici?
Da, dobila si infekciju.
Ostala si dva dana, a onda si tražila da ideš kući.
Sjećam se da sam se izderala na nekog u kuti.
Jako sam se zabrinula.
Sjećam se da si spavala kraj mene.
A Max…
Kao da sam sanjala.
Izgubila sam dijete.
Strašno mi je žao.
Otkud Oblak tu?
Dozivala si je. Neprestano.
-Očito sam buncala. -Nismo znali što ćemo.
Slobodno?
Naravno.
Divan sam ti medeni mjesec priredila.
U braku s Tully Hart nikad nije dosadno.
Mogla bih sad pojesti brdo palačinki.
Sva sreća pa ih je Kate brdo i ispekla, za svaki slučaj.
Osjećate li i vi?
Silovit pomak u energiji.
Srčanom čakrom širi mi se toplina.
Super.
Ali daj molim te, ugasi taj vražji štapić od cimeta.
Pročišćava zrak.
Doziva drevne božice da ti donesu svjetlo što iscjeljuje.
Za rođendan.
Nije mi rođendan. Rođena sam poslije Dana zahvalnosti.
Prošao je?!
Nisi puno propustila. Atmosfera je bila baš trula.
Sranje!
Propustila sam bar tri snimanja.
Kako ste mogli pustiti da se bez razloga izležavam?!
Razlog je postojao.
Smiješ se odmarati. To si ti meni rekla poslije moga.
-Odmorna sam. -Ne seri.
Ja sam poslije svoga u krevetu bila bar mjesec dana.
Pobacila si?
Bar triput.
Sjećaš se Leona?
-Naravno. -Ti si imala otprilike 14 godina.
Samo sam…
ležala na podu kupaonice i krvarila po tepihu,
a on je ponavljao: „Ustaj.“
Šupak mi je bacio cigaretu u glavu.
Zašto nisi otišla liječniku?
Zato što zapadnjačka medicina ne razumije mudrost maternice.
Čeka me emisija.
-Dušo. -Ne čeka!
Danas dijelimo darove, to je emisija godine i ide uživo.
-Sponzori plaćaju. -Bez brige.
Johnny zna, reprizirat će lanjsku.
Ni govora! Emisija ionako visi o koncu.
Idem na posao. Ovo će mi biti najbolja epizoda.
Tull…
Rođendan mi je i ne možeš me spriječiti.
Ovo je previše, posteri, ploče. Pa koliko si potrošila?
Uštedjela sam od džeparca.
-Još jedan. -Dosta je.
Ma otvori, bleso.
Vidi. Imam ga i ja.
Glupo je, oprosti. Ne znam otkud mi to uopće.
Nikad nisam dobila bolji dar.
Stvarno?
Sigurno?
Mislim da je meni pozelenio vrat.
Predivna je. Hoćeš li mi je staviti?
Naravno.
Vidiš?
NAJBOLJE PRIJATELJICE
-Sretan rođendan. -Hvala ti.
Volim te.
-Cure iz Fireflya su zakon. -Zauvijek.
Zauvijek i vječno.
Ne!
Zajedno poju kao slavuji!
To je skroz seksi!
Seksi!
Pa to je bilo baš…
Onako.
-Znaš da nam je rođendan? -Ma daj!
-Isti dan? -Njezin je rođendan.
Ali meni je rođen-dan.
Dan kad sam rodila.
Katelyn, to je bilo čarobno!
Mjesec je bio pun, grlić maternice mi je nabujao.
A onda je u znaku strijelca ona samo pljusnula iz mene,
kao neka vodena životinja.
Doživjela sam orgazam. To je bila nevjerojatno slatka bol.
Postala sam žena, dakle, to je bilo i moje rođenje.
Baš fora.
Porođajni orgazam! Kao stvoreno za uši tvoje kćeri.
Nego što! To je naša priča.
Evo što mi je palo na pamet.
Da odemo na večeru u fini restoran i to proslavimo.
Povedi Kim.
Oblače, zove se Kate.
Znam, ali to je naš štos. Obraćam joj se krivim imenom.
-Stvarno? -Pa da. Zar misliš da sam toliko glupa?
Što kažeš?
Svečana večera u čast moje rođendanske slavljenice.
Ali moraš se dotjerati.
Pa dobro, može. Idem izabrati haljinu. Hvala, mama.
Rekla mi je mama! Nikad mi to ne kaže!
Preslatko.
Skinula si udlagu pa možeš narezati tortu!
Mularkey, to je puno previše.
Nije to od mene.
Od koga je?
Wilsona Kinga.
Molim?! Pa super!
Tko je Wilson King?
Direktor KLET-a. Glavna informativna TV postaja u Seattleu.
Oni su odskočna daska za proboj na nacionalne televizije.
Pozvao me na piće večeras. Sigurno me hoće vrbovati!
-Superiška! -Nije superiška, nego prejebeno!
Možda mi je to prekretnica
kad mi tu ne daju da napredujem iako sam za njih dobila metak.
Čestitam, to je izvrsno!
Joj, moj rođendan! Sigurno si svašta isplanirala.
Ma molim te! Bolje Wilson King nego moje bezvezne društvene igre.
Ja volim tvoje igre.
Vidi ti nju!
Skinula si udlagu. Već. Tako brzo!
Još bih mogla pomisliti da si sve odglumila. Šalim se!
Imala sam sreće. Metak je prošao, jedva da je ožiljak ostao.
Baš krasno!
Kako noga?
Još samo dvije operacije. Sljedeći tjedan vade mi vijke.
-Odlično. -Fino.
Čula sam da se nalaziš s Wilsonom Kingom.
Tvoja nezgodica je očito bila pun pogodak.
Ali bila bi šteta da te izgubimo.
Još me niste izgubili. Kate i ja imamo reportažu o Istočnoj Njemačkoj.
Pa da! Onaj simpatični prilog o dopisnim prijateljima.
O DDR-ovcu i ženi iz Seattlea koji se preko pisama zaljube,
ali u pozadini je hladni rat.
Medeno!
Dobro. U Tacomi su oduševljeni.
Ali sutra ide u program. Vas dvije večeras montirate.
-Ja ne mogu. -Ja ću ostati. Tully ima dogovor.
Kakav?
Nikakav.
-Vrbuju te, je li? -Nalazi se s Wilsonom Kingom.
Pa to je…
Čestitam.
Nemoj još, idemo samo na piće.
Dobro, ostat ću ja s tobom na montaži, Mularkey.
Ako nemaš ništa protiv.
Ne. Nemam ništa protiv.
Odlično.
Meni je rođendan, ali dar ćeš očito dobiti ti.
A kako to, molim te?
Ti i Johnny.
Cijelu noć sami u montaži.
Na prilogu o zabranjenoj ljubavi. Moram li ti nacrtati?
Ma živa muka! Između nas vlada neka nelagoda od Seanovog vjenčanja.
Onda je ovo idealno da izgladite stvar.
Nemamo što. Samo ti mene lijepo povedi u KLET.
Pa će mi Johnny Ryan biti davna uspomena
na bivšeg šefa u kojeg sam kao nešto bila zaljubljena.
Dame i gospodo, pljesak za Tully Hart!
Pozdrav!
Dobro došli u posebno izdanje Ženskog druženja u kojem dijelimo darove!
Rođendan mi je!
Sretan rođendan!
Svi znate što to znači.
I vi dobivate darove!
Nije ovo nikako pametno.
Kao da ne znam. Tek se digla iz kreveta.
Makar, izgleda…
Kao da joj ništa nije.
Da se naježiš.
To ti je Tully.
Hvala, rođendanski vilenjače.
Cure, pogledajte ovo. To je zadnji krik tehnike.
Izgleda kao obični mobitel.
Ali ima jedan poseban dodatak.
Snima fotografije!
Aha! Možete li vi to vjerovati?
To je telefon s ugrađenim fotoaparatom!
Ovaj model bit će u prodaji tek u proljeće 2004.
Nažalost, ne možete ga još kupiti.
Ali pogledajte ispod.
Svi ćete ga dobiti sad!
To!
Hvala!
Kad smo već spomenuli fotografije,
sljedeći dar koji dijelimo stvarno me oduševio.
Proizveli su ga u Photos Forever,
a to je najmoderniji okvir koji jednu za drugom vrti
više od stotinu digitalnih…
fotografija.
Zar nije to fantastično?
Koji je sad vrag?
Ne sluti na dobro.
Imam jedno pitanje za publiku.
Tko je od vas pobacio?
Pusti glazbu pa reklame.
Bit će samo još gore.
Od sloma živaca uživo?
Ne, stani. Molim te, nemoj pustiti reklame.
Moj producent Johnny Ryan najradije bi me ubio jer idemo uživo.
Ali odlazi iz emisije, danas se oprašta.
Duguje mi uslugu.
Samo snimaj.
Tko je od vas pobacio?
Ja jesam.
Prošli tjedan.
Zapravo još krvarim.
I grozno je.
Ali ne želim se sramiti. Ne želim to skrivati.
Zašto se pravimo da smo dobro kad nismo?
Ja nisam dobro.
A što je najluđe, u početku…
Nisam znala želim li uopće dijete.
Ali poželjela sam ga.
Silno.
Prepustila sam se sanjarenju o tome kako će to biti, kakvo će dijete…
A sad mi je ostao samo osjećaj praznine i usamljenosti.
Ne znam zašto vam sve to govorim.
Možda zato što znam da nisam sama.
Je li to itko doživio?
Sigurno nisam jedina.
Dobar dan. Kako se zovete?
Laura.
-Još sanjam da sam trudna. -Ja isto.
Liječnici su mi rekli da je to Božja volja zato što nisam udana.
Sve će biti dobro.
-Osjećala sam krivnju. -Ja isto.
Bilo me strašno sram.
Nemate se čega sramiti.
Već sam joj smislila ime.
-Zakazala sam. -Pregrmjet ću ja to.
-Pomogla si mi. -Hvala, dala si nam riječ.
-Hvala ti. -Lakne ti kad razgovaraš.
Puno ti hvala.
I kraj.
Bili ste odlični!
Bilo je to još jedno Žensko druženje!
Svaka čast, mala.
Zgromio bi me da možeš, ha?
Ni govora. Ponosim se tobom.
Sponzori, međutim…
Odužit ću im se.
Svejedno, to se mene više ne tiče.
Komu se sad pije tekila?
-To liječnici sigurno ne preporučuju. -Ja ću je bome popiti.
Halo?
Da.
Bože!
Požurit ću se.
Što je bilo?
Marah je razbila kabinet iz biologije.
Čekaju me kod pedagoga. Još malo pa ću se preseliti onamo!
Idem s tobom.
Pusti. Ovo ti je zadnji dan.
Vratit ću se poslije. Želim biti na raspolaganju dok mogu.
Dobro, može.
Samo idem reći Tully.
Oprostite što kasnimo.
-Što si to učinila?! -Zezaš me!
Ništa!
Nešto je ipak bilo.
Upale su na disekciju žabe na biologiji.
Bacile su boju.
-Zlostavljanje životinja. -Ubijate nedužne gmazove.
Žabe su vodozemci.
Nebitno! Možemo o tome i drukčije učiti.
Razbile su i nekoliko menzura. Netko je mogao nastradati.
Dobro, ali je li itko nastradao?
-Nije, ali nevažno. -Žabe su nastradale.
-Bile su bezbolno eutanazirane. -Samo malo.
Shvaćam njihovu logiku.
Ne morate ubiti prave žabe da biste učili o biologiji.
Točno. Mogli biste upotrijebiti lažne žabe.
Da. To i ja hoću reći.
Mari je ovo treća kazna ovaj semestar.
-Još jedna i mogla bi dobiti isključenje. -Marah! Pa zar isključenje?
Ili, govorim onako iz glave,
umjesto suspenzije neka očiste kabinet,
a nastavu odslušaju ovakve.
To je puno prirodnija posljedica.
-Kosa mi je prljava! -Sva sam od boje!
Nisi si je trebala baciti na glavu!
Ovo je očito zaista prilika da se izvuče pouka.
Umjesto suspenzije. Takva bi se poruka urezala.
Ne mogu vjerovati, uspjeli smo! Našu curicu neće izbaciti! Zasad.
-Ponosim se, je li to ludo? -Jest.
Ma ne. Draže mi je da se bore za svoja uvjerenja.
-Pa makar izazvale nered. -Da.
Vi se inače nikad ne slažete. Ovo je stvarno super.
Puno bolje od lemanja.
Moram se vratiti na posao, ali prvo ću te odvesti kući, Kate.
Ma što ti je, to je u suprotnom smjeru.
Mogu ja odvesti Kate.
-Da? -Da.
Pa dobro, odlično. Hvala.
Ako se ne vidimo…
Sretno, stari.
Hvala. Čuvaj se.
-Vidimo se. -Bok.
Nije ovo Mari samo aktivizam,
radi sranja zato što joj tata odlazi.
Sve mi je jasno. Život je baš davež.
Katkad čak i ovakvi odgovorni odrasli ljudi moraju baciti boju.
Točno tako, ponekad mi jednostavno dođe da…
Jutros sam našla čokoladne bombone na dnu torbice,
odnijela sam ih u WC i sve pojela.
Nisam baš na to mislio.
Ali nakon što je Rachel umrla,
počeo sam pucati po šavovima.
Ali onda sam našao odušak, svoj način da bacim boju.
Što kažeš? Imaš malo vremena? Da probamo?
Dođi.
-Što je to? -Hajde.
Ovo je teška šminka.
Samo najbolje za rođendan moje kćerkice.
Gospođo.
Hvala vam.
-Ja ću Manhattan. -Svakako.
I dva mai taija bez alkohola.
Odmah.
Oblače, što je Manhattan?
Nemam pojma, ali jedanput sam to vidjela u filmu i zvučalo mi je fora.
Tople su!
Hvala!
Ovo je božanstveno!
Zar nije to…
Leon tu radi?
A kako bismo inače platile? Ima zaposlenički popust.
A sada tvoje rođendansko iznenađenje.
Što to ona radi?
Mislim da će pjevati.
Znala sam da ima neka kvaka.
Pozdrav svima.
Ja sam Dorothy Hart.
Prvi put sam u Russo & Banksu.
Jako je lijepo.
Nadam se da ćete uživati.
Za moju kćer. Za naš rođen-dan.
Zašto smo ovamo došli?
Vidjet ćeš.
-Ajme majko. -Aha.
-Hoćeš ti prvu pjesmu? -Ne, hvala.
-Pjevanje mi nije jača strana. -Ne znaš što propuštaš.
Skakanje padobranom je nula prema adrenalinu na karaokama!
Kate Mularkey, sljedeća si.
Ali prvo pogledaj majstora.
Aha!
Pa nego!
Hvala.
Tully Hart, iznimno mi je drago.
Također, g. King.
Zovite me Wilson.
Sigurno vam se strašno štuca.
A zašto, g. King?
Cijeli Seattle bruji o Tully Hart.
Ošacao sam vas kao ljubiteljicu martinija i naručio vam ga.
-Prljavi, može? -Što prljaviji, to bolji.
Živjeli.
Eh, ovaj restoran!
Već ste tu bili?
Jedanput, za rođendan.
Prije točno deset godina.
-Rođendan vam je? -Točno.
Moja majka bi rekla da je ovo LKS.
Luda kozmička spona.
Ali i ona je bila luda.
Pa recimo da je to prst sudbine.
Čekajte malo.
Još imaju flambirane banane. To ću sto posto naručiti!
Ubojito ste šarmantni.
Onaj prilog iz trgovine pogledao sam bar deset puta.
Nisam nikog šarmirala, napucali su me.
Istina, ali…
Vaša pribranost.
Smirenost unatoč stresu. Odakle vam to?
S 14 godina odlučila sam
da ću postati nova Jean Enersen.
Ili čak Barbara Walters, zašto ne?
Pa zašto ne?
Živjeli!
Što ti još tu radiš?
Radno vrijeme je završilo. Pakiraj se, idi kući.
A što ti radiš tu? Trebala bi se odmarati kod kuće.
Ali rođendan mi je.
I moram nazdraviti najdražem producentu.
Svinja, napušta me, daj zamisli.
Oproštaj za pamćenje.
Da bar sutra mogu vidjeti kako bijesne sponzore šalješ u rodni kraj.
I ja se tomu veselim.
Fućka mi se što će reći.
To mi je bila…
najbolja emisija.
U životu.
Idi proslaviti.
-S mužem. -Moj muž!
Zvuči čudno, kao da mi je netko krivo izgovorio ime.
Dobar je on.
-Bolji nego što sam zaslužila. -To nije istina.
Nije očekivao da će se ovako uvaliti.
Očito nisi slušala zavjete.
U dobru i zlu, bolesti i zdravlju.
Mislila sam, dobro će doći prije zla.
Ne mogu se suočiti s njime.
Suočavala si se ti i s gorim.
Naprijed, Kate!
Na KPOC-u vas ne znaju cijeniti.
Slažem se. Da čujem vašu ponudu.
Nemate dlake na jeziku, je li?
Život je kratak, čemu prodavati maglu?
Istina, ni ja ne prodajem maglu. Evo što predlažem.
Još jedno piće dok smišljamo kako ćemo vas iz KPOC-a prebaciti k meni.
A ja na to kažem…
Konobaru, još jedno!
To se traži.
To sam napisala za svoju kćer Tallulu.
Hvala lijepa.
Nadam se da ću se brzo vratiti.
Moraš ovo kušati, Tull.
Nisam gladna, hvala.
Koji adrenalin!
Sva sam naelektrizirana!
Kako je bilo?
Aha. Ja ću još jedan prefini Manhattan.
Dajte vi nama račun.
-Naravno. -Ja bih Manhattan.
A ovo je plaćeno. Gošće smo Leona Muskera.
Koga?
Pijanista. Dobije besplatan obrok svaku večer kad radi.
Mislim da se varate, gospođo.
Nemojte me zvati gospođo!
Mlada sam.
Srce, molim te, daj dođi.
Pa reci ovom da se zbroji. Hvala.
U čemu je problem?
On kaže da mi moramo platiti.
Ali kreten ne razumije
da mi ovdje radimo i da sam ja pjevačica.
-Nešto vas muči? -Da, muči me!
Objasni mu, molim te.
Oprostite, šefe.
Njoj se…
pomutilo.
Ispričavaš mu se?
Idi raditi.
Platite pa idite. Uznemiravate nam goste.
Da. Znate što, nema veze.
Treba se tu i tamo malo počastiti.
Idem samo po novčanik u auto. Dođite, djevojke.
A ne.
-One neka ostanu dok se na vratite. -Daj olabavi, čovječe!
Ne moraš se ponašati kao da sam lopov.
Besplatno sam ti zabavljala goste, plati ti meni.
-Ono je autorska pjesma. -Zovemo policiju ako ne možete platiti.
Ma prejebeno si to smislio!
Zovi murju! Neka mi kćer uhite baš kad slavi rođendan!
-Smirite se. -Ne diraj me!
-Smjesta izađite! -Zovi murju, briga me!
Zovi žbire, još si gori od njih!
A restoran ti je katastrofa! Znaš što?
Leon kaže da u kuhinji ima štakora! Štakorići su vam u hrani!
-Dođite! Smjesta! -Štakorići svuda!
-Štakorići u kuhinji! -Van!
Hvala na večeri. Bila je izvrsna.
Nema na čemu.
Dakle ovako, ja s vama želim raditi.
Ali ne želim od vas stvoriti novu Jean Enersen ni novu Barbaru Walters.
Želim od vas stvoriti prvu Tully Hart. Ikonu.
Pa dobro, kad ste navalili. Bit ću ikona.
Dobro!
Odlično.
-Drago mi je što vas opet vidimo. -Hvala.
Dođite sutra k meni u ured, recimo u podne.
Razgovarat ćemo o vašoj budućnosti.
-Odlično, svakako dolazim. -Fino.
Ali nešto mi je palo na pamet.
Možemo nastaviti razgovor sad.
Imam spremnu sobu u Regentu.
Plahte od egipatskog pamuka.
Kada veličine bazena.
Imam dogovor s prijateljicom Kate.
A imam i dečka.
-Stalno ćeš servirati taj odgovor? -Kako to mislite?
Daj me ne zajebavaj.
Želim od tebe stvoriti zvijezdu.
Ali možeš postati i nova Lucette Lagnado.
Tko je Lucette Lagnado?
Točno tako. Razmisli.
Hvala, bilo je lijepo.
Sretan rođendan.
Vi ste prave sretnice.
Život je pred vama.
Obećajte da nećete odustati od svojih snova.
Ne dajte da vas išta spriječi.
Ni muškarci ni društvo ni djeca.
Živite radi sebe.
Baš super! Tako ćemo i nagodinu!
I hoćemo.
Samo bez svih ovih grozota.
Obećam ti, odsad pa ubuduće,
vodit ću brigu o tome da tvoji rođendani budu čudesni,
posebni i radosni.
Ti to zaslužuješ.
Tako mi ogrlice koja povezuje najbolje prijateljice,
u to ti se kunem.
Hvala ti.
Nema na čemu.
Taj romantični brak Heinza Neugebauera i Betty Weathers,
dvoje ljudi iz oprečnih svjetova,
koji su otkrili da ih veže puno više nego što ih razdvaja.
Možda to ubuduće svima nama bude tračak nade
da će u hladnom ratu jednom nastupiti zatopljenje.
-Odlično je. -Tully Hart za KPOC.
Zvijezda je.
Nisam mislio na Tully.
Ti si ovaj prilog napisala i producirala.
Ali nešto kao da fali na kraju.
Možemo ubaciti ono gdje se drže za ruke kraj vode.
Prije neki kadar Berlinskog zida.
Držanje za ruke.
Kičasto.
Osjećajno.
Ovo je priča o hladnom ratu.
To je priča o ljubavi!
Otkad si se ti tako raspekmezio?
A otkad si ti cinik?
Aha.
Pa ovo uopće nije bilo tako mučno kao što sam očekivao.
Hvala?
Prošli put kad smo se družili izderala si se na mene.
Pa kad si bio kreten.
Imaš pravo, jesam.
I žao mi je. Zbog svega.
Razmišljao sam malo od vjenčanja.
Shvatio sam nešto.
Veze zaserem.
Na kraju uvijek povrijedim onog drugog.
Mi nismo bili u vezi.
Ali povrijedio sam te.
Nisi zapravo. Nema veze.
Ne. Htio sam te poljubiti, a onda sam to zaboravio.
-Pusti. -Ne može to tako.
Nisam bio pri sebi.
-Shvaćam. -Ma ne u tome smislu.
Nije da ništa nisam osjećao.
-Jesam, ali… -Nemoj dalje, stvarno.
Nisam ja za tebe.
Ni za koga.
Da bar jesam.
Volio bih da jesam.
Ali…
Nisam.
Razumijem.
Pa eto.
Žao mi je.
Nema veze, ozbiljno.
Što je bilo, bilo je.
A ja već grabim dalje. Što brže, to bolje.
Dobro.
-Eto, i to sam zasrao. -Ma nisi, sve je u redu.
Ti si mi jako važna, Mularkey.
I bilo bi mi jako drago da okrenemo novi list.
Kao prijatelji.
Naravno.
To već i jesmo.
Tata je zaspao na kauču.
Da.
Izbacila si ga?
Naravno da nisam.
Kako si?
Odlazi za nekoliko dana, sigurno ti je teško.
Kad imaš 14 godina, najgore je što je sve izvan tvoje kontrole.
Sve samo pasivno trpiš. Grozno.
Dođe ti da nešto gađaš bojom.
To je bilo radi žaba.
Znam.
Obuj se.
-Zašto? -Vidjet ćeš.
Gdje si bila? Zvao sam te.
Aha.
Popili smo malo na poslu.
Gdje je Kate?
Poslao sam je kući da možemo biti sami.
-Prije dva sata. -Sranje!
Je li se naljutila?
Moj rođendan slavimo skupa.
Mogli bismo ga skupa proslaviti mi.
To sam se zaklela Kate.
Na ogrlicu.
Dosta bi bilo pića.
Oca nikad nisam upoznala. Tata, to si ti?
Ne želim se svađati. Zabrinuo sam se.
-Moramo razgovarati. -Zašto?
Zašto?
Zato što smo doživjeli nešto strašno.
Ne želim razgovarati o tome. Razgovaram cijeli dan, sad je dosta.
Otvoriš se milijunima na televiziji, ali s mužem ne želiš razgovarati?
Aha.
Tako nekako. Dobro si to rekao.
-Znam, potresena si. -Vraga znaš!
Molim?
Umorna sam.
Hoću leći.
-Idemo onda leći… -Sama.
Želim leći sama.
-Ja sam ti muž. -Zbog djeteta.
-Ali nema ga. -Misliš da sam te zato zaprosio?
Ja sam se zato udala za tebe. Ali više nisam trudna.
A tako je vjerojatno najbolje. Za sve.
Isuse, Tully!
Ma pardon!
Ne izigravaj da ti u neku ruku nije laknulo.
Naravno da mi nije laknulo, koji ti je?
Meni jest.
Bila bih užasna majka, Maxe.
A dijete je to znalo pa eto.
Svaka joj čast. Ili njemu.
Daj prestani.
Pijana si, lupetaš gluposti. Idemo spavati.
Gubi se iz moje kuće.
Molim te.
Samo želim biti sama.
Tully.
Ne želim da budeš tu, Maxe.
Pogriješili smo. Kako je moguće da to ne shvaćaš?!
Goni se van!
Majku mu!
Ma!
Jebote!
Hoćeš da idemo veslati noću? Po kiši?
Pa ne.
Istrunuo je, rekla si tati da ga baci.
Znam, samo se hoću ispuhati.
Ti si luda!
Hajde! Svidjet će ti se!
Može.
To!
Bijesna sam!
-Ti tu više ne radiš. -Zvao sam te.
-Potrgao se Blackberry. Što je? -Mandrake je prodao emisiju.
Otkupio ju je novi distributer.
Isuse!
Novi šef te čeka u studiju.
Nema veze.
Dobro je to. Snaći ću se.
Trebam te podatke. Pregledat ću ih sa svojim ljudima.
Tully.
Lijepo što se opet vidimo.
Prijevod titlova: Sandra Mlađenović